
DR 30.10.2019 59 

 
Seperti yang Yang Berhormat sedia maklum, kerajaan telah memperuntukkan satu 

jumlah yang besar dalam sektor TVET ini supaya generasi muda ini dapat diberikan latihan-
latihan dan mereka dapat terlibat dalam industri-industri yang berteknologi tinggi.  

Kita juga mahu melihat bagaimana peniaga-peniaga kecil irrespective dengan izin, 
race ataupun religion, dapat diberikan perhatian lebih bukan sahaja di luar bandar, tetapi juga 
isu urban poverty yang sedang kita bincangkan. Daripada statistik yang kita peroleh, ramai 
juga anak-anak muda golongan B40 ini sudah berada di bandar, mereka tidak lagi berada di 
luar bandar. Jadi, bagaimana kita dapat menangani isu ini melainkan dengan memberikan 
satu pendedahan, peluang, latihan untuk mereka meningkatkan produktiviti mereka. Kedua, 
soal isu kemiskinan. Saya ada satu topik khas, saya akan memberikan pencerahan sebentar 
lagi.  

Yang Berhormat Segamat mencadangkan supaya diwujudkan duta khas India ke 
India seperti ke negara China. Namun pada ketika ini, saya yakin dengan kemampuan dan 
keupayaan kedutaan Malaysia di India untuk menjalankan tugas mereka dan tanggungjawab. 
Selain daripada itu, kementerian-kementerian juga harus memikul tanggungjawab secara 
kolektif. Bukan sahaja Kementerian Industri Utama, tetapi juga kementerian-kementerian lain 
dan juga Yang Amat Berhormat Perdana Menteri memainkan peranan yang cukup efektif 
dalam meyakinkan negara-negara luar untuk membeli produk-produk daripada Malaysia 
termasuklah kelapa sawit. 

Yang Berhormat Jempol ada mengatakan tentang pasaran sekiranya harga jatuh, 
harga-harga komoditi ini, getah ataupun kelapa sawit, apakah ada inisiatif. Kita lebih berminat 
untuk memperkenalkan pendekatan baharu dan tidak lagi memberikan pemberian tunai 
dengan mudah kerana itu tidak membantu sebenarnya, peneroka-peneroka dan peserta di 
RISDA dan FELCRA. Apa yang kita lakukan sekarang ialah memperdayakan mereka untuk 
empower warga FELDA, RISDA dan FELCRA dengan terlibat dalam pertanian cara moden 
ataupun smart farming. Ia tidak lagi bergantung kepada sawit dan getah kerana harga-harga 
komoditi ini di luar kawalan kerajaan. Apabila harga-harga komoditi ini jatuh, sudah tentulah 
mereka terkesan dengan kos sara hidup yang begitu tinggi.  

Akan tetapi sekiranya mereka terlibat- yang saya telah cerita panjang dalam Dewan 
ini, ketika program penanaman semula, jangan ditanam semuanya dengan sawit atau getah, 
tetapi sebahagian daripada peratusan tanah itu juga ditanam dengan tanaman-tanaman lain 
seperti sayuran dan mix crops yang lain. Ini kerana akan membantu memberikan hasil yang 
lebih baik dan lebih mampan kepada warga peneroka tersebut. Sekiranya harga jatuh pun, 
mereka masih lagi berupaya mempunyai pendapatan termasuklah buah-buahan, sayur-
sayuran.  

Ini kerana Yang Berhormat sedia maklum, import bahan makanan ke dalam negara 
kita sudah mencecah RM50 bilion. Sebahagian besar daripada bahan-bahan import ini 
sebenarnya kita boleh tanam di dalam negara kita seperti cili, halia, bawang, kubis, sayur-
sayuran, buah-buahan. Mengapa perlu kita import daripada negara-negara luar? Jadi kalau 
peneroka FELDA, peserta FELCRA dan RISDA diberikan latihan, peluang dan juga modal 
untuk mereka terlibat dalam perladangan moden ini, ia dapat menjamin satu suasana di mana 
pendapatan mereka lebih terjamin untuk masa yang panjang, insya-Allah. 

Tuan Yang di-Pertua... 

Datuk Seri Haji Ahmad bin Hamzah [Jasin]: Yang Berhormat Menteri. 

Dato’ Seri Mohamed Azmin bin Ali: Saya ada banyak lagi ini. 

Datuk Seri Haji Ahmad bin Hamzah [Jasin]: Sikit sahaja.  

Dato’ Seri Mohamed Azmin bin Ali: Royalti, saya tengok Kelantan sedang tunggu. 
Kemudian, isu Khazanah... 

Timbalan Yang di-Pertua [Tuan Nga Kor Ming]: Sila berikan peluang kepada 
Menteri untuk menjawab. 

Dato’ Seri Mohamed Azmin bin Ali: Saya bagi Yang Berhormat Jasin sahajalah. 

Timbalan Yang di-Pertua [Tuan Nga Kor Ming]: Yang Berhormat Jasin, singkat.  

Datuk Seri Haji Ahmad bin Hamzah [Jasin]: Terima kasih Yang Berhormat 
Menteri. Isu boikot daripada India ini kita kena pandang satu perkara yang cukup serius. Tidak 
cukup dengan hanya peranan duta sahaja.  



Seperti yang Yang Berhormat sedia maklum, kerajaan telah memperuntukkan satu. jumlah yang besar dalam sektor TVET ini supaya generasi muda ini dapat diberikan latihan- latihan dan mereka dapat terlibat dalam industri-industri yang berteknologi tinggi. Kita juga mahu melihat bagaimana peniaga-peniaga kecil irrespective dengan izin, race ataupun religion, dapat diberikan perhatian lebih bukan sahaja di luar bandar, tetapi juga isu urban poverty yang sedang kita bincangkan. Daripada statistik yang kita peroleh, ramai juga anak-anak muda golongan B40 ini sudah berada di bandar, mereka tidak lagi berada di luar bandar. Jadi, bagaimana kita dapat menangani isu ini melainkan dengan memberikan satu pendedahan, peluang, latihan untuk mereka meningkatkan produktiviti mereka. Kedua, soal isu kemiskinan. Saya ada satu topik khas, saya akan memberikan pencerahan sebentar lagi. Yang Berhormat Segamat mencadangkan supaya diwujudkan duta khas India ke India seperti ke negara China. Namun pada ketika ini, saya yakin dengan kemampuan dan keupayaan kedutaan Malaysia di India untuk menjalankan tugas mereka dan tanggungjawab. Selain daripada itu, kementerian-kementerian juga harus memikul tanggungjawab secara kolektif. Bukan sahaja Kementerian Industri Utama, tetapi juga kementerian-kementerian lain dan juga Yang Amat Berhormat Perdana Menteri memainkan peranan yang cukup efektif dalam meyakinkan negara-negara luar untuk membeli produk-produk daripada Malaysia termasuklah kelapa sawit. Yang Berhormat Jempol ada mengatakan tentang pasaran sekiranya harga jatuh, harga-harga komoditi ini, getah ataupun kelapa sawit, apakah ada inisiatif. Kita lebih berminat untuk memperkenalkan pendekatan baharu dan tidak lagi memberikan pemberian tunai dengan mudah kerana itu tidak membantu sebenarnya, peneroka-peneroka dan peserta di RISDA dan FELCRA. Apa yang kita lakukan sekarang ialah memperdayakan mereka untuk empower warga FELDA, RISDA dan FELCRA dengan terlibat dalam pertanian cara moden ataupun smart farming. Ia tidak lagi bergantung kepada sawit dan getah kerana harga-harga komoditi ini di luar kawalan kerajaan. Apabila harga-harga komoditi ini jatuh, sudah tentulah mereka terkesan dengan kos sara hidup yang begitu tinggi. Akan tetapi sekiranya mereka terlibat- yang saya telah cerita panjang dalam Dewan ini, ketika program penanaman semula, jangan ditanam semuanya dengan sawit atau getah, tetapi sebahagian daripada peratusan tanah itu juga ditanam dengan tanaman-tanaman lain seperti sayuran dan mix crops yang lain. Ini kerana akan membantu memberikan hasil yang lebih baik dan lebih mampan kepada warga peneroka tersebut. Sekiranya harga jatuh pun, mereka masih lagi berupaya mempunyai pendapatan termasuklah buah-buahan, sayur- sayuran. Ini kerana Yang Berhormat sedia maklum, import bahan makanan ke dalam negara kita sudah mencecah RM50 bilion. Sebahagian besar daripada bahan-bahan import ini sebenarnya kita boleh tanam di dalam negara kita seperti cili, halia, bawang, kubis, sayur- sayuran, buah-buahan. Mengapa perlu kita import daripada negara-negara luar? Jadi kalau peneroka FELDA, peserta FELCRA dan RISDA diberikan latihan, peluang dan juga modal untuk mereka terlibat dalam perladangan moden ini, ia dapat menjamin satu suasana di mana pendapatan mereka lebih terjamin untuk masa yang panjang, insya-Allah. Tuan Yang di-Pertua... Datuk Seri Haji Ahmad bin Hamzah [Jasin]: Yang Berhormat Menteri. Dato' Seri Mohamed Azmin bin Ali: Saya ada banyak lagi ini. Datuk Seri Haji Ahmad bin Hamzah [Jasin]: Sikit sahaja. Dato' Seri Mohamed Azmin bin Ali: Royalti, saya tengok Kelantan sedang tunggu. Kemudian, isu Khazanah... Timbalan Yang di-Pertua [Tuan Nga Kor Ming]: Sila berikan peluang kepada Menteri untuk menjawab. Dato' Seri Mohamed Azmin bin Ali: Saya bagi Yang Berhormat Jasin sahajalah. Timbalan Yang di-Pertua [Tuan Nga Kor Ming]: Yang Berhormat Jasin, singkat. Datuk Seri Haji Ahmad bin Hamzah [Jasin]: Terima kasih Yang Berhormat Menteri. Isu boikot daripada India ini kita kena pandang satu perkara yang cukup serius. Tidak cukup dengan hanya peranan duta sahaja.